تنګ غارو

تنګ غارو د افغانستان د کابل ولایت اړوند د هندوکش په غرنۍ لړۍ کي یوه تنګه سیمه ده، چي د کابل سیند له همدې ځایه په تېرېدو سره ختیځ لوري ته بهېږي.  د کابل-جلال آباد سړک د یاد سیند سره موازي د غره له کندي سره تېر سوی دی.  دلته د سړک جوړولو چاري په ۱۹۴۰ لسیزه کي پیل او په ۱۹۶۰ لسیزه کي بشپړي سوې، چي   د کرکچې په غونډیو کي د لرغوني لتابند له لاري جوړ، او کابل او جلال اباد له پاکستان سره نښلوي. 

د تنګ غارو سیمه او په څنګ کي یې سړک دواړه ستر ستراتیژیک اهمیت لري، او افغانستان له پاکستان او روسیې سره نښلوي.   په افغانستان کي د وروستيو جګړو او پرله پسې ترافيکي پيښو په لړ کي د زياتي کاروني له امله دغه لاره او شاوخوا سيمي ډيري زيانمني او وخت پر وخت تړل سوي دي. 

 ځمکنئ جوړښت 
د ځمکپوهني پر اساس که څه هم چي ددې تنګۍ دوه میلیونه کاله کیږي، خو په سیمه کي د غرنیو ډبرو مخینه 250 میلیونه کلونو ته رسیږي.